Τζούλια Ρόμπερτς

Η Τζούλια Ρόμπερτς (, 28 Οκτωβρίου 1967) είναι Αμερικανίδα ηθοποιός. Έγινε αστέρι του Χόλυγουντ όταν πρωταγωνίστησε το 1990 στη ρομαντική κομεντί Pretty Woman, μια ταινία με συνολικές εισπράξεις 464 εκατομμύρια δολάρια. Αφού βραβεύτηκε με Χρυσές Σφαίρες και έλαβε υποψηφιότητες για Όσκαρ, κέρδισε το Όσκαρ Α' Γυναικείου Ρόλου για την ταινία Έριν Μπρόκοβιτς (Erin Brockovich) το 2000. 

Έχει πρωταγωνιστήσει σε αρκετές εισπρακτικές και καλλιτεχνικές επιτυχίες όπως Mystic Pizza (1988), Ανθισμένες Μανόλιες (Steel Magnolias, 1989), The Pelican Brief (1993), Ο γάμος του καλύτερού μου φίλου (My Best Friend's Wedding, 1997), Μια βραδιά στο Νότινγκ Χιλ (Notting Hill, 1999), Η Νύφη Το Σκασε (Runaway Bride, 1999), Η συμμορία των έντεκα (Ocean's Eleven, 2001) & Η συμμορία των δώδεκα (Ocean's Twelve, 2004),  Το χαμόγελο της Μόνα Λίζα (Mona Lisa Smile, 2003), Εξ Επαφής (Closer, 2004), Valentine's Day (2010) και Αύγουστος (August: Osage County, 2013). Οι ταινίες της έχουν συνολικά αποφέρει 2,6 δισεκατομμύρια δολάρια στο αμερικανικό box office και 5,2 δισεκατομμύρια δολάρια παγκοσμίως, προάγοντας την Ρόμπερτς ως μία από τις πιο επιτυχημένες ηθοποιούς όσο αναφορά το box office.

Η Ρόμπερτς είναι μια από τις πιο ακριβοπληρωμένες γυναίκες ηθοποιούς με το κασέ των 25 εκατομμυρίων δολαρίων ανά ταινία.

 Πρώτα χρόνια 
Η Τζούλια Ρόμπερτς γεννήθηκε στην Ατλάντα της Τζόρτζια από τους Γουόλτερ Γκρέιντι και Μπέτι Λου Ρόμπερτς. Οι γονείς της χώρισαν τον 1971 και η Ρόμπερτς μετακόμισε στο Σμύρνη της Τζόρτζια όπου τελείωσε τα μαθητικά της χρόνια. Στην ηλικία των 10 χρόνων,  ο πατέρας της πέθανε από καρκίνο. Όταν αποφοίτησε από το λύκειο, πήγε στη Νέα Υόρκη να ακολουθήσει την υποκριτική.

 Καριέρα 
 1986–1989 
Η Ρόμπερτς έκανε την πρώτη της εμφάνιση στον κινηματογράφο στην ταινία Satisfaction το 1988. Ακολούθησε η συμμετοχή της στην επιτυχημένη ταινία Mystic Pizza (1988). Την επόμενη χρονιά εμφανίστηκε στην ταινία Ανθισμένες Μανόλιες (Steel Magnolias) όπου και βραβεύτηκε με Χρυσή Σφαίρα και απέσπασε την πρώτη της υποψηφιότητα για Όσκαρ Β' Γυναικείου Ρόλου.

 1990-2000 
Το όνομά της έγινε ευρέως γνωστό όταν συμπρωταγωνίστησε με τον Ρίτσαρντ Γκιρ στην επιτυχημένη ταινία Pretty Woman (1990). Η Ρόμπερτς πήρε το ρόλο αφού οι Μισέλ Φάιφερ, Μόλι Ρίνγκγουλντ, Μεγκ Ράιαν και Ντάριλ Χάνα τον απέρριψαν. Με το Pretty Woman απέσπασε τη δεύτερη υποψηφιότητα για Όσκαρ, αυτή τη φορά Α' Γυναικείου Ρόλου και κέρδισε τη δεύτερη Χρυσή Σφαίρα.

Η επόμενη εισπρακτική επιτυχία ήρθε με την ταινία Νύχτες με τον Εχθρό μου (Sleeping with the Enemy). Το 1991 συμμετείχε στο Κάπταιν Χουκ (Hook) του Στίβεν Σπίλμπεργκ στο ρόλο της Τίνκερμπελ. Το 1993, συμπρωταγωνίστησε με τον Ντένζελ Ουάσινγκτον στο The Pelican Brief και μαζί με τον Λίαμ Νίσον στο Μάικλ Κόλινς (Michael Collins). Το 1995 εμφανίστηκε στην τηλεοπτική σειρά Τα Φιλαράκια (Friends). Τα επόμενα χρόνια οι επιλογές της αποδείχτηκαν εισπρακτικές και καλλιτεχνικές αποτυχίες. Το 1997 επανήλθε όμως στο προσκήνιο με το θρίαμβο της ταινίας Ο γάμος του καλύτερού μου φίλου (My Best Friend's Wedding). Το 1999 συμπρωταγωνίστησε με το Χιου Γκραντ στο Μια βραδιά στο Νότινγκ Χιλ (Notting Hill). Την ίδια χρονιά ξανσυνεργάστηκε με τον Ρίτσαρντ Γκιρ στη μεγάλη εισπρακτική επιτυχία Η Νύφη Το Σκασε (Runaway Bride) και έπαιξε δίπλα στη Σούζαν Σαράντον στο Η Ζωή Σε Δυο Πράξεις (Stepmom).

 2001-2010 
Το 2001 η Τζούλια Ρόμπερτς πήρε στα χέρια της το πολυπόθητο Όσκαρ Α' Γυναικείου Ρόλου για την ταινία Έριν Μπρόκοβιτς. Την ίδια χρονιά έπαιξε μαζί με τους Τζορτζ Κλούνεϊ, Μπραντ Πιτ και Ματ Ντέιμον στην ταινία Η συμμορία των έντεκα (Ocean's Eleven), το 2002 στο Full Frontal και το 2004 στο Η συμμορία των δώδεκα (Ocean's Twelve) όλες σε σκηνοθεσία Στίβεν Σόντερμπεργκ. Αργότερα το 2001 συμπρωταγωνίστησε με τον κολλητό της Μπραντ Πιτ στην ταινία Ο Μεξικάνος (The Mexican) και το 2004 στο ερωτικό δράμα Εξ Επαφής (Closer).

Δύο ταινίες της Ρόμπερτς κυκλοφόρησαν το 2006, οι Μυρμηγκοϊστορίες (The Ant Bully) και Σάρλοτ Η Αραχνούλα (Charlotte's Web) και οι δύο κινούμενα σχέδια. Επόμενη δουλειά της ήταν το Παιχνίδια Εξουσίας (Charlie Wilson's War) μαζί με τον Τομ Χανκς ενώ το 2008 συμπρωταγωνίστησε μαζί με τους Ράιαν Ρέινολντς και Γουίλεμ Νταφόε στην ταινία Σαν Μια Λάμψη στο Σκοτάδι (Fireflies in the Garden). Το 2009 συμπρωταγωνίστησε μαζί με τον Κλάιβ Όουεν στο Αδιακρισίες (Duplicity), για το οποίο έλαβε υποψηφιότητα για Χρυσή Σφαίρα. Το 2010 συμμετείχε στο all star cast Valentine's Day και στο Eat Pray Love.

 2011-σήμερα 
Το 2011 συνεργάστηκε για δεύτερη φορά με τον Τομ Χανκς στην αισθηματική κομεντί Η Περίπτωση Λάρι Κράουν (Larry Crowne). Το Μάρτιο του 2012 πρωταγωνίστησε στην κινηματογραφική μεταφορά της Χιονάτης με τίτλο Καθρέφτη, Καθρεφτάκι Μου (Mirror Mirror), στο ρόλο της Κακιάς Βασίλισσας. Το Δεκέμβριο του 2013 κυκλοφόρησε η ταινία Αύγουστος (August: Osage County), στην οποία πρωταγωνιστεί μαζί με τη Μέριλ Στριπ. Για την ερμηνεία της έλαβε υποψηφιότητα για Όσκαρ, Χρυσή Σφαίρα, BAFTA και Screen Actors Guild Award Β' Γυναικείου Ρόλου.

 Προσωπική ζωή 
Η Τζούλια Ρόμπερτς κατά καιρούς είχε δεσμό με τους ηθοποιούς Λίαμ Νίσον, Ντύλαν ΜακΝτέρμοτ, Κίφερ Σάδερλαντ και Μάθιου Πέρι. Τον Ιούνιο του 1993 παντρεύτηκε τον τραγουδιστή Λάιλ Λόβετ. Χωρίσανε το Μάρτιο του 1995. Από το 1998 μέχρι το 2001 είχε δεσμό με τον ηθοποιό Μπέντζαμιν Μπρατ. Λίγο αργότερα γνώρισε τον κάμεραμαν Ντάνιελ Μόντερ. Το Ιούλιο του 2002 παντρεύτηκαν και το 2004 έφεραν στον κόσμο τα δίδυμα Χέιζελ Πατρίσια και Φιννέας "Φιν" Γουόλτερ Μόντερ. Το 2007 η Ρόμπερτς γέννησε το τρίτο τους παιδί, Χένρυ Ντάνιελ Μόντερ.

 Φιλμογραφία 
+ Κινηματογράφος Έτος Τίτλος Ρόλος Σημειώσεις 1987 Firehouse Μπαμπς1988 Blood Red Μαρία Κολογκέρο Mystic Pizza Νταίζη  Satisfaction Ντάρυλ  1989 Ανθισμένες Μανόλιες (Steel Magnolias) Σέλπμι Χρυσή Σφαίρα Β' Γυναικείου ΡόλουΥποψηφιότητα Όσκαρ Β' Γυναικείου Ρόλου1990 Ταξιδιώτες Στην Άλλη Ζωή (Flatliners) Ρέιτσελ Μάνους  Pretty Woman Βίβιαν Γουόρντ Χρυσή Σφαίρα Α' Γυναικείου Ρόλου - Κωμωδία/ΜιούζικαλΥποψηφιότητα Όσκαρ Α' Γυναικείου ΡόλουΥποψηφιότητα BAFTA Καλύτερης Ηθοποιού σε Πρωταγωνιστικό Ρόλο1991 Κάπταιν Χουκ (Hook) Τίνκερμπελ  Για Πάντα Νέοι (Dying Young) Χίλαρι Ο' Νιλ  Νύχτες με τον εχθρό μου (Sleeping with the Enemy) Σάρα Γουότερς/Λόρα Μπάρνεϊ  1992 The Player κάμεο 1993 The Pelican Brief Ντάρμπι Σο 1994 Πρετ-α-Πορτέ (Prêt-à-Porter) Αν Άιζενχαουερ  Πρωτοσέλιδος Έρωτας (I Love Trouble) Σαμπρίνα Πίτερσον 1995 Something to Talk About Γκρέις1996 Όλοι λένε σ' αγαπώ (Everyone Says I Love You) Βον Σίντελ Μάικλ Κόλινς (Michael Collins) Κίτι Κιέρναν Mary Reilly Mέρι Ράιλι 1997 Θεωρίες Συνωμοσίας (Conspiracy Theory) Άλις Σάτον  Ο γάμος του καλύτερού μου φίλου (My Best Friend's Wedding) Τζούλιαν Πότερ Υποψηφιότητα Χρυσή Σφαίρα Α' Γυναικείου Ρόλου - Κωμωδία/Μιούζικαλ 1998 Η Ζωή Σε Δύο Πράξεις (Stepmom) Ίζαμπελ Κέλλυ1999 Η Νύφη το Σκασε (Runaway Bride) Μάγκι Κάρπεντερ Μια βραδιά στο Νότινγκ Χιλ (Notting Hill) Άνα Σκοτ Υποψηφιότητα Χρυσή Σφαίρα Α' Γυναικείου Ρόλου - Κωμωδία/Μιούζικαλ 2000 Έριν Μπρόκοβιτς (Erin Brockovich) Έριν ΜπρόκοβιτςΌσκαρ Α' Γυναικείου Ρόλου Χρυσή Σφαίρα Α' Γυναικείου Ρόλου - Δράμα BAFTA Καλύτερης Ηθοποιού σε Πρωταγωνιστικό ΡόλοScreen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο2001 Η συμμορία των έντεκα (Ocean's Eleven) Τες Όσιαν  Το Ζευγάρι της Χρονιάς (America's Sweethearts) Κάθλιν "Κίκι" Χάρισον Ο Μεξικάνος (The Mexican) Σαμάνθα 2002 Εξομολογήσεις ενός επικίνδυνου μυαλού (Confessions of a Dangerous Mind) Πατρίσια Γουάτσον Grand Champion Τζολίν Full Frontal Κάθριν/Φρανσέσκα 2003 Το χαμόγελο της Μόνα Λίζα (Mona Lisa Smile) Κάθριν Αν Γουάτσον2004 Η συμμορία των δώδεκα (Ocean's Twelve) Τες Όσιαν  Εξ Επαφής (Closer) Άννα Κάμερον 2006 Σάρλοτ Η Αραχνούλα (Charlotte's Web) Σάρλοτ φωνή Μυρμηγκοϊστορίες (The Ant Bully) Χόβα φωνή 2007 Παιχνίδια Εξουσίας (Charlie Wilson's War) Τζοάν Χέρινγκ Υποψηφιότητα Χρυσή Σφαίρα Β' Γυναικείου Ρόλου 2008 Σαν Μια Λάμψη στο Σκοτάδι (Fireflies in the Garden) Λίζα 2009 Αδιακρισίες (Duplicity) Κλαιρ Στάνγουικ Υποψηφιότητα Χρυσή Σφαίρα Α' Γυναικείου Ρόλου - Κωμωδία/Μιούζικαλ2010 Valentine's Day Κέιτ Eat Pray Love Ελίζαμπεθ Γκίλμπερτ 2011 Η Περίπτωση Λάρι Κράουν (Larry Crowne) Μερσέντες Τάινοτ  2012 Καθρέφτη, Καθρεφτάκι Μου (Mirror Mirror) Βασίλισσα 2013 Αύγουστος (August: Osage County) Μπάρμπαρα Γουέστον Υποψηφιότητα Όσκαρ Β' Γυναικείου Ρόλου Υποψηφιότητα Χρυσή Σφαίρα Β' Γυναικείου ΡόλουΥποψηφιότητα BAFTA Καλύτερης Ηθοποιού σε Δευτεραγωνιστικό ΡόλοΥποψηφιότητα Screen Actors Guild Award Καλύτερης Γυναικείας Ερμηνείας σε Δευτεραγωνιστικό Ρόλο2015Το μυστικό στα μάτια τους (Secret in Their Eyes)Τζέσικα Κομπ2016Γιορτή της μητέρας (Mother's Day)Μιράντα Κόλινς2016Το παιχνίδι του χρήματος (Money Monster)Πατι Φεν2017Θαύμα (Wonder)Ιζαμπέλ Πούλμαν

+ Τηλεόραση Έτος Τίτλος Ρόλος Σημειώσεις 1987 Crime Story Τρέισι 1 επεισόδιο1988 Miami Vice Πόλυ Γουίλερ 1 επεισόδιο Baja Oklahoma Κάντυ Χάτσινς TV 1996 Τα φιλαράκια Σούζι Μος 1 επεισόδιο 1999 Νόμος και τάξη Κατρίνα Λάντλοου Υποψηφιότητα Βραβείο Έμμυ Γκεστ Εμφάνιση - Δραματική Σειρά 2003 Freedom: A History Of Us Βιρτζίνια 2 επεισόδια 2010 Hope For Haiti Now Τζούλια Ρόμπερτς τηλεμαραθώνιος για το σεισμό στην Αϊτή

 Παραπομπές 

 Εξωτερικοί σύνδεσμοι 

 Τζούλια Ρόμπερτς στο IMDb

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανοί παραγωγοί ταινιών